《晋鼓吹曲二十二首 其十五 仲春振振》
魏晋·傅玄

仲春振旅。大致民。武教于时日新。师执提。工执鼓。

坐作从。节有序。盛矣允文允武。搜田表祃。申法誓。

遂围禁。献社祭。允以时。明国制。文武并用。礼之经。

列车如战。大教明。古今谁能去兵。大晋继天。济群生。

作者简介：傅玄（217~278年），字休奕，北地郡泥阳（今陕西铜川耀州区东南）人，西晋初年的文学家、思想家。 出身于官宦家庭，祖父傅燮，东汉汉阳太守。父亲傅干，魏扶风太守。